stanford-oval/wikipedia huggingface dataset:
Outlawz
Outlaw

Kun Tupac meni Death Row:lle vankilasta päästyään, hän värväsi ryhmään velipuolensa Mopreme Shakurin ja Big Syken. Dirty Bruce oli niin ikään otettu mukaan, he tekivät yhdessä kappaleen "When We Ride" joka on mukana 2Pacin multiplatinaa myynneellä albumilla All Eyez on Me. Myöhemmin mukaan tulivat E.D.I., Kastro ja Napoleon ryhmästä Dramacydal, Hussein ja Kadafi Fatal-N-Felony -ryhmästä sekä Mussolini ja Komani Thug Life -ryhmästä.
Outlaw > Jäsenet

Makaveli, oikea nimi Tupac Shakur, ryhmän johtaja, nimetty italialaisen filosofin Niccolò Machiavellin mukaan. Kuoli vuonna 1996.
Yaki Kadafi, oikea nimi Yafeu Fula, joka sai nimen Yaki Kadafi Libyan eversti Muammar al-Gaddafin mukaan. Murhattiin pari kuukautta Tupacin kuoleman jälkeen.
Hussein Fatal, oikea nimi Bruce Washington, esiteltiin Tupacille Yaki Kadafin lapsuudenystävänä, sai nimen Hussein Fatal Irakin presidentti Saddam Husseinin mukaan. Kuoli heinäkuussa 2015.
E.D.I. Mean, oikea nimi Malcolm Greenridge, sai nimen E.D.I. Mean Ugandan presidentti Idi Aminin mukaan.
K.Kastro, oikea nimi Katari Cox, Tupacin serkku, sai nimensä Kuuban presidentti Fidel Castron mukaan.
Napolean, oikea nimi Mutah Beale, Kadafin lapsuudenystävä, joka sai nimekseen Napolean Ranskan keisari Napoleon Bonaparten mukaan. Kääntynyt islamin uskoon. Ei enää mukana.
Mussolini, oikea nimi Tyruss Himes. tunnetaan paremmin nimellä Big Syke. Hän oli mukana jo Tupacin ensimmäisessä ryhmässä, Thug Life. Liittyi Outlawzeihin nimellä Mussolini, joka viittaa Italian presidentti Benito Mussoliniin. Ei enää mukana ryhmässä.
Komani, oikea nimi Maurice Harding. Tunnetaan paremmin nimellä Mopreme Shakur. Tupacin velipuoli. Hän oli mukana jo Tupacin ensimmäisessä ryhmässä, Thug Life. Liittyi Outlawzeihin nimellä Komani, ajatolla Ruhollah Khomeinin mukaan. Ei enää mukana ryhmässä.
Storm, oikea nimi Donna Hunter, ensimmäinen nainen Outlawzeissa. Nauhoitti monta kappaletta Shakurin kanssa, mutta suurin osa verseistä on leikattu pois Tupacin postuumisti julkaistuista albumeista. Esiintyy kappaleessa "Tradin' War Stories" ja on tuottanut joitain ryhmän materiaaleista. Ei enää mukana ryhmässä.
Young Noble, oikea nimi Rufus Cooper III, hän on viimeinen virallinen jäsen.
Outlaw > Jäsenet > Muut jäsenet

New Child, oikea nimi Wallace Lynch, Fatalin kaveri joka tuli mukaan Tupacin kuoleman jälkeen. Sanoi kaksi kuukautta ennen ryhmään liittymistä, että 2Pac oli kertonut hänelle pelastavansa tämän elämän. Nykyään vankilassa.
Stormey, oikea nimi Sean Coleman uusin jäsen ryhmässä. Hän esiintyy Tupacin uusimmalla albumilla Pac’s Life.
Nykyään

Tha Outlawz on julkaissut kuusi studioalbumia ilman 2Pacia ja yhden 2Pacin kanssa. Stormey liittyi ryhmään vuonna 2005. Hussein Fatal liittyi ryhmään uudestaan vuonna 2006.
Outlaw Recordz Australia

Vuoden 2008 lokakuussa The Outlawz perusti levy-yhtiön Outlaw Recordz Australia. Levy-yhtiön tarkoituksena on auttaa australialaisia artisteja Rukasia ja Young Bleezyä. Rukas toimii kyseisen yhtiön johtajana ja Bleezy toimii tuottajana.
Diskografia > Albumit

1999: Still I Rise  (2Pac + Outlawz)
2000: Ride Wit Us or Collide Wit Us
2001: Novakane
2002: Neva Surrenda
2005: Outlaw 4 Life: 2005 A.P.
2008: We Want In: The Street LP
2011: Perfect Timing
Diskografia > Singlet

1999: Baby Don't Cry
2000: Black Rain
2001: Thug Wit Me
2001: Worldwide
2006: 1Nation
2006: Fork In The Road
2007: Ridin' Down The Freeway
Diskografia > Mixtapet

2001: Jerzey Mob
2004: Outlaw Warriorz Vol. 1
2005: Life Of An Outlaw
2006: Ghetto Monopoly (Yhteistyössä JT The Bigga Figgan kanssa)
2006: Retribution: The Lost Album
2006: Outlaw Culture
2007: Can't Turn Back (Ilmainen mixtape)
2009: Cashville Takeover (Yhteistyössä Ca$hville Recordsin kanssa)
2010: Killuminati 2K10
2011: Killuminati 2K11
Aiheesta muualla

Official Website
Outlawz Myspacessa (englanniksi)
Outlawz Resource (Arkistoitu – Internet Archive)
Pan Amin lento 73

| Pan Amin lento 73 |
| --- | --- |
 Kaapatulla lennolla käytetty N656PA toukokuussa 1983.
Yhteenveto
Päivämäärä:  5. syyskuuta 1986
Onnettomuustyyppi:  lentokonekaappaus
Tapahtumapaikka:  Jinnahin kansainvälinen lentoasema, Karachi, Pakistan
Lähtöpaikka:  Saharin kansainvälinen lentoasema, Bombay, Intia
Välilaskupaikka:   Jinnahin kansainvälinen lentoasema, Karachi, Pakistan  Frankfurt am Mainin lentoasema, Frankfurt am Main, Länsi-Saksa 
Määränpää:  John F. Kennedyn kansainvälinen lentoasema, New York, Yhdysvallat
Kuolleita:  20
Loukkaantuneita:  120
Eloonjääneitä:  359
Lentokone
Konetyyppi:  Boeing 747-121
Lentoyhtiö:  Pan Am
Rekisteritunnus:  N656PA
Matkustajia:  360
Miehistöä:  19
Pan Amin lento 73 oli Pan Amin reittilento Bombaysta Karachin ja Frankfurtin kautta New Yorkiin. Lennolla 5. syyskuuta 1986 käytetty Boeing 747-121 kaapattiin sen ollessa Karachin lentoasemalla. Koneeseen nousi neljä aseistettua Abu Nidal -järjestöön kuuluvaa kaapparia. Matkustamohenkilökunta sai varoitettua lentäjiä sisäpuhelimella, jolloin he poistuivat ohjaamon hätäpoistumisluukusta. Miehistön johtajaksi tuli tällöin purseri Neerja Bhanot.
Kaapparit vaativat, että miehistö palaa koneelle ja lentää sen Kyprokselle, jossa he halusivat neuvotella palestiinalaisvankien vapauttamisesta. Kello 5.25 alkanut tilanne kesti 17 tuntia. Kun koneen APU-generaattorin polttoaine loppui kello 21.55, kaapparit avasivat tulen. Ammuskelussa kuoli Bhanot ja 19 matkustajaa. Lisäksi 120 loukkaantui. Pakistanin erikoisjoukkojen kommandot nousivat koneeseen ja pidättivät kaapparit.
Will Smith

| Will Smith |
| --- | --- |
 Will Smith San Diegon Comic-Conissa 2016.
Henkilötiedot
Koko nimi:  Willard Carroll Smith Jr.
Syntynyt: 25. syyskuuta 1968 (ikä 56) Philadelphia, Pennsylvania, Yhdysvallat
Ammatti:  näyttelijä, tuottaja, muusikko
Puoliso:  Sheree Zampino (1992–1995) Jada Pinkett Smith (1997–)
Näyttelijä
Taiteilijanimet:  The Fresh Prince
Merkittävät roolit:  Independence Day – Maailmojen sota Men in Black – miehet mustissa I, Robot Onnen potkuja
 Nimikirjoitus
Aiheesta muualla
Viralliset kotisivut
IMDb 
Elonet
Willard Carroll ”Will” Smith Jr. (s. 25. syyskuuta 1968 Philadelphia, Pennsylvania) on yhdysvaltalainen Oscar-palkittu näyttelijä ja rap-artisti. Useimmat hänen roolinsa ovat olleet toimintaelokuvissa, joista monet ovat olleet komediallisia.
Ura

Smith syntyi Philadelphiassa perheensä toiseksi lapseksi. Hänen vanhempansa olivat Willard Smith Sr. ja Caroline Smith.
Smith aloitti uransa räppärinä nimellä Fresh Prince ja esiintyi DJ Jazzy Jeffin kanssa. Vuonna 1990 televisioyhtiö NBC palkkasi Smithin näyttelemään pääosaa komediasarjassa Bel-Airin prinssi. Sarjan päätyttyä Smith alkoi keskittyä pääasiallisesti näyttelijän uraansa, mutta on palannut satunnaisia kertoja rap-uransa pariin.
Smithin elokuvaura alkoi toimintaelokuvasta Pahat pojat (1995), jonka pääosassa hän esiintyi yhdessä Martin Lawrencen kanssa. Hänen kaksi seuraavaa elokuvaansa, Independence day – Maailmojen sota ja Men in Black – miehet mustissa, olivat kassamenestyksiä. Ensimmäisen Oscar-ehdokkuutensa Smith sai vuonna 2001 Muhammad Alin elämään perustuvasta nyrkkeilyelokuvasta Ali. Ehdokkuutensa lisäksi hän voitti roolistaan Golden Globe -palkinnon. Smith oli toisen kerran ehdolla Oscar-palkinnon saajaksi vuoden 2007 gaalassa roolisuorituksestaan elokuvassa Onnen potkuja. Smith kieltäytyi -tieteiselokuva Matrixin päähenkilön, Neon, roolista. Will sanoi, että jos hänet valittaisiin kyseiseen rooliin, hän ”sotkisi” sen.
Vuonna 2017 Smith valittiin Hengen rooliin uuteen Aladdin-elokuvamusikaaliin, jonka ohjaa Guy Ritchie. Elokuva perustuu Disneyn vuoden 1992 samannimiseen animaatioelokuvaan.
Vuoden 2022 Oscar-gaalassa Smith voitti parhaan miespääosan Oscar-palkinnon elokuvasta King Richard. Gaalassa Smith aiheutti kohun lyömällä koomikko Chris Rockia kasvoihin tämän vitsailtua Smithin vaimon Jada Pinkett Smithin hiustenlähdön kustannuksella. Hän sai konfliktista kymmenen vuoden porttikiellon Oscar-gaalaan.
Yksityiselämä

Smith on naimisissa näyttelijätär Jada Pinkett Smithin kanssa, jonka hän tapasi Bel-Airin prinssin kuvauksissa. Heillä on kaksi lasta, poika Jaden Christopher Syre Smith (s. 8. heinäkuuta 1998) ja tytär Willow Camille Reign Smith (s. 31. lokakuuta 2000).
Smith on ollut naimisissa myös Sheree Smithin kanssa, mutta he erosivat vuonna 1995. Heillä on poika Willard Smith III ”Trey” (s. 1992).
Smith on kiistänyt olevansa skientologi, mutta on lahjoittanut lahkolle merkittäviä summia. Hän on puolisonsa kanssa tukenut kuitenkin myös muita uskonnollisia yhteisöjä, kansalaisjärjestöjä ja taidetta.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1995 | Pahat pojat | Bad Boys | Mike Lowrey |
| 1996 | Independence Day – Maailmojen sota | Independence Day | Steven Hiller |
| 1997 | Men in Black – miehet mustissa | Men in Black | Agentti J |
| 1998 | Valtion vihollinen | Enemy of the State | Robert Clayton Dean |
| 1999 | Wild Wild West | Wild Wild West | James West |
| 2000 | Bagger Vance – viheriön legenda | The Legend of Bagger Vance | Bagger Vance |
| 2001 | Ali | Ali | Muhammad Ali |
| 2002 | MIB II – miehet mustissa 2 | Men in Black II | Agentti J |
| 2003 | Bad Boys 2 | Bad Boys 2 | Mike Lowrey |
| 2004 | Hain tarina | Shark Tale | Oscar (äänirooli) |
| 2004 | I, Robot | I, Robot | Del Spooner |
| 2005 | Hitch – Lemmentohtori | Hitch | Alex Hitchens |
| 2006 | Onnen potkuja | The Pursuit of Happyness | Chris Gardner |
| 2007 | I Am Legend | I Am Legend | Robert Neville |
| 2008 | Hancock | Hancock | John Hancock |
| 2008 | Seitsemän elämää | Seven Pounds | Ben Thomas |
| 2012 | Men in Black III | Men in Black III | Agentti J |
| 2013 | After Earth | After Earth | Cypher Raige |
| 2013 | Uutisankkuri 2: Legendan paluu | Anchorman 2: The Legend Continues | ESPN-reportteri |
| 2014 | Talvinen tarina | Winter’s Tale | Judge |
| 2015 | The American Can | The American Can | John Keller |
| 2015 | Focus | Focus | Nicky |
| 2015 | Concussion | Concussion | Bennet Omalu |
| 2016 | Suicide Squad | Suicide Squad | Floyd Lawton / Deadshot |
| 2016 | Kaikenkattava kauneus | Collateral Beauty | Howard Inlet |
| 2017 | Bright | Bright | Daryl Ward |
| 2019 | Aladdin | Aladdin | Lampunhenki |
| 2019 | Gemini Man | Gemini Man | Henry Brogan |
| 2019 | Vakoojat valepuvuissa | Spies in Disguise | Lance Sterling (äänirooli) |
| 2020 | Bad Boys for Life | Bad Boys for Life | Mike Lowrey |
| 2021 | King Richard | King Richard | Richard Williams |
| 2022 | Emancipation | Emancipation | Peter |
| 2024 | Bad Boys: Ride or Die | Bad Boys: Ride or Die | Mike Lowrey |
Diskografia > Sooloalbumit

Big Willie Style (1997)
Willennium (1999)
Born to Reign (2002)
Lost and Found (2005)
Diskografia > Soolosinglet

| Vuosi | Single | Listasijoitus> U.S. | Listasijoitus> U.S. R&B | Listasijoitus> U.S. Rap | Listasijoitus> UK | Listasijoitus> CAN | Listasijoitus> AUS | Listasijoitus> GER | Albumilta |
| --- | --- | --- | --- | --- | --- | --- | --- | --- | --- |
| 1997 | "Men in Black" (feat. Coko SWV:stä) | — | — | — | 1 | 1 | 1 | 1 | Big Willie Style |
| 1997 | "Just Cruisin'" | — | — | — | 23 | 83 | — | 27 | Big Willie Style |
| 1998 | "Gettin' Jiggy wit It" | 1 | 6 | 1 | 3 | 5 | 6 | 18 | Big Willie Style |
| 1998 | "Just the Two of Us" | 20 | 17 | 1 | 2 | 3 | 27 | 81 | Big Willie Style |
| 1998 | "Miami" | 17 | 73 | — | 3 | 3 | 27 | 12 | Big Willie Style |
| 1999 | "Wild Wild West" (feat. Dru Hill & Kool Moe Dee) | 1 | 3 | 1 | 2 | 9 | 8 | 3 | Willennium |
| 1999 | "Will 2K" (feat. K-Ci) | 25 | 66 | 35 | 2 | 2 | 3 | 40 | Willennium |
| 2000 | "Freakin' It" | 99 | 77 | 20 | 15 | 34 | — | 70 | Willennium |
| 2002 | "Black Suits Comin' (Nod Ya Head)" (feat. Christina Vidal) | 77 | 92 | — | 3 | 16 | 18 | 4 | Born to Reign |
| 2002 | "1000 Kisses" (feat. Jada Pinkett) | — | — | — | — | — | — | 61 | Born to Reign |
| 2005 | "Switch" | 7 | 122 | — | 4 | 1 | 1 | 4 | Lost and Found |
| 2005 | "Party Starter" | — | — | — | 19 | 45 | 33 | 40 | Lost and Found |
Diskografia > DJ Jazzy Jeff & The Fresh Prince

Rock the House (1987)
He’s the DJ, I’m the Rapper (1988)
And in This Comer… (1989)
Homebase (1991)
Code Red (1993)
Greatest Hits (1998)
Before The Willennium (2000)
Platinum & Gold Collection (2003)
The Very Best of DJ Jazzy Jeff & The Fresh Prince (2006)
Aiheesta muualla

Kuvia tai muita tiedostoja aiheesta Will Smith Wikimedia Commonsissa
Will Smithin virallinen sivusto
Will Smith Internet Movie Databasessa. (englanniksi)
Robin Williams

| Robin Williams |
| --- | --- |
 Williams vuonna 2011.
Henkilötiedot
Koko nimi:  Robin McLaurin Williams
Syntynyt: 21. heinäkuuta 1951 Chicago, Illinois, Yhdysvallat
Kuollut: 11. elokuuta 2014 (63 vuotta) Paradise Cay, Kalifornia
Ammatti:  näyttelijä, koomikko, imitaattori, tuottaja, käsikirjoittaja
Puoliso:   Valerie Velardi  (vih. 1978; ero 1988)  Marsha Garces  (vih. 1989; ero 2008)  Susan Schneider  (vih. 2011; k. 2014) 
Lapset:  Zelda Williams
Näyttelijä
Aktiivisena:  1976–2014
Merkittävät roolit:   Hyvää huomenta, Vietnam  Hook – Kapteeni Koukku  Mrs. Doubtfire – Isä sisäkkönä  Aladdin  Jumanji  Will Hunting 
Palkinnot
 Parhaan mies­sivu­osan Oscar   1997 Will Hunting 
Aiheesta muualla
Viralliset kotisivut
IMDb 
Elonet
Robin McLaurin Williams (21. heinäkuuta 1951 Chicago, Illinois – 11. elokuuta 2014 Paradise Cay, Kalifornia) oli yhdys­valtalainen Oscar-palkittu näyttelijä ja koomikko.
Williams tuli tunnetuksi suositusta televisio­sarjasta Ystäväni avaruudesta, jota esitettiin vuosina 1978–1982. Varsinainen läpi­murto elo­kuva­näyttelijänä tapahtui elo­kuvassa Hyvää huomenta, Vietnam (1987), jossa hän esitti radio­juontajaa, joka viihdytti Vietnamin sodan aikaisia amerikkalaisia sotilaita radio-ohjelmallaan.
Williams tunnetaan myös arvostetuista rooleistaan elo­kuvissa Kuolleiden runoilijoiden seura (1989) ja Will Hunting (1997), josta hänet palkittiin parhaan mies­sivu­osan Oscarilla. Muita tunnettuja Williamsin elo­kuvia ovat muun muassa Hook – Kapteeni Koukku (1991), Mrs. Doubtfire (1993), Jumanji (1995), Flubber (1997), One Hour Photo (2002) sekä Theodore Rooseveltin rooli elo­kuvissa Night at the Museum – yö museossa (2006), Night at the Museum 2 (2009), sekä Night at the Museum – Haudan salaisuus (2014).
Williams teki myös ääni­rooleja animaatio­elo­kuviin, joista tunnetuimmat ovat Aladdin-elo­kuvan Lampun­henki (1991) ja Happy Feet (2006).
Williamsista tehtiin vuonna 2018 dokumentti­elo­kuva Robin Williams: Come Inside My Mind.
Varhainen elämä

Robin Williams syntyi Chicagossa 1951. Hänen äitinsä Laura oli entinen malli ja hänen isänsä Robert kuului Ford Motor Companyn ylempään johtoon. Robinin nuoruus oli suhteellisen yksinäinen, ja hän leikki lähinnä itsekseen perheen suuressa kodissa. Häntä myös kiusattiin koulussa yli­painon takia. Ollessaan yksin kotona hän kulutti aikaansa leikkimällä tina­sotilailla ja katsomalla televisiosta komediasarjoja. Williams ja hänen äitinsä vitsailivat yhdessä tämän ollessa kotona, ja äiti myös sai hänet aina nauramaan. Muita viihdyttämällä Williams alkoi saada enemmän kavereita, ja hän päätti jo varhain ryhtyä koomikoksi.
Williams oli 16-vuotias, kun hänen isänsä jäi eläkkeelle ja perhe muutti Kalifornian Marinin piirikuntaan. Williams opiskeli Claremont Men’s Collegessa politiikan tutkimussta ja kävi samalla improvisointinäyttelemisen kursseja. Williams opiskeli myös College of Marinissa näyttelemistä ja sai stipendin Juilliard Schooliin.
Ura > Stand up -koomikosta television kautta elokuviin

Williams jätti Juilliardin kesken ja palasi 1970-luvun alussa Kaliforniaan, missä hän alkoi esittää stand up -komiikkaa. Williamsin ensimmäisiä rooleja olivat sarjassa The Richard Pryor Show ja seksi­komediassa Hei me tehdään sitä... (1977). Hänellä oli pieni rooli myös suositussa televisio­sarjassa Onnen päivät, missä hän näytteli Mork-nimistä avaruus­olentoa. Sarjan tuottaja Garry Marshall kertoi myöhemmin, että Williams oli ainoa avaruus­olento, joka oli hakenut rooliin. Hahmon suuren suosion ansiosta sille tehtiin spin-off-sarja Ystäväni avaruudesta. Williams onnistui tuomaan televisioon tunnus­piirteisen into­mielisen stand up -show’nsa ja osoitti sarjassa improvisaatio­kykynsä. Sarja osoittautui Williamsin elo­kuva­uran käynnistäjäksi.
Williamsin ensimmäinen merkittävä elo­kuva oli Kippari-Kalle (1980), jossa hän näytteli pää­hahmoa Kippari-Kallea. Seuraavissa elo­kuvissaan hän oli hillitympi kuin aikaisemmissa rooleissaan. Garpin maailmassa (1982) hän oli yllättävä sankari, Seko­päissä (1983) hiljattain erotettu johtaja, joka estää varkauden, Neukku New Yorkissa (1984) venäläinen sakso­fonisti ja komediassa Paratiisiklubi vähiten seko­päisin hahmo.
Ura > Läpimurtoelokuvat

Williamsin ensimmäinen menestys­elo­kuva oli Hyvää huomenta, Vietnam (1987), missä hän näytteli epä­kunnioittavaa armeijan DJ:tä. Siitä Williams sai ensimmäisen Oscar-ehdokkuutensa. Toinen ehdokkuus tuli kaksi vuotta myöhemmin Kuolleiden runoilijoiden seurasta (1989), missä Williams on yksityis­koulun innoittava englannin opettaja.
Vaikka Williams tunnettiin erityisesti komedia­näyttelijänä, hän teki myös monia vakavia rooleja. Hän näytteli löyhästi Oliver Sacksin pohjautuvaa lääkäriä Malcolm Sayeria elo­kuvassa Heräämisiä (1990). Fisher Kingissä (1991) hän oli puolestaan koditon mies nimeltä Parry. Siitä hän sai kolmannen Oscar-ehdokkuutensa. Williams oli 1990-luvulla tähtenä myös monessa perhe-elo­kuvassa. Elo­kuvassa Hook – Kapteeni Koukku (1991) hän näytteli aikuista Peter Pania. Aladdinissa hän puolestaan ääni­näytteli kiihkeä lampun henkeä ja elo­kuvassa Mrs. Doubtfire – Isä sisäkkönä (1993) eronnutta miestä, joka esittää lapsilleen nais­puolista lasten­hoitajaa. Williamsin seikkailullisia perhe-elo­kuvia olivat puolestaan Jumanji (1995) ja Flubber – maailman mahtavin mönjä (1997).
Williams voitti parhaan miessivuosan Oscarin elokuvasta Will Hunting (1997). Rooli psykiatri Sean Maguirena oli siitä harvinainen Williamsin uralla, että siinä ei käytännössä ollut komediallisia elementtejä. Seuraavia elokuvia olivat Taivaan tuolla puolen (1998), jossa hän näytteli miestä, joka tutki elämän jälkeistä elämää, ja Patch Adamsissa, jossa hän puolestaan esitti lääkäriä, joka yritti todistaa, että nauru on parasta lääkettä. Williams näytteli elokuvassa Robotin elämää (1999) androidia ja elokuvassa Jakob – Valehtelija (1999) juutalaista kenkäkauppiasta, joka yritti nostaa toivoa puolalaisessa ghettossa.
Ura > Ura 2000-luvulla

Williams teki 2000-luvun alussa muutamia hieman synkempiä rooleja, sillä hän oli karmiva valo­kuvien kehittäjä One Hour Photossa (2002) ja kioski­kirjojen kirjoittaja Insomniassa (2002).
Williams ei hylännyt missään vaiheessa uraansa stand up -komiikkaa, ja heinäkuussa 2002 hän teki erittäin suositun Robin Williams: Live on Broad­way -show’n, joka rikkoi monia ennätyksiä. Osa esityksistä myytiin loppuun puolessa tunnissa. Vuonna 2008 Williamsin ”Weapons of Self Destruction” -kiertua kävi 26 kaupungissa ympäri maailmaa.
Williamsin 2000-luvun ensimmäisen vuosi­kymmenen komedia­elo­kuviin kuuluvat Man of the Year (2006) ja Night at the Museum – yö museossa, missä hän näytteli Teddy Rooseveltia. Williams oli mukana myös elo­kuvan jatko-osissa Night at the Museum 2 (2009) ja Night at the Museum – Haudan salaisuus (2014).
Williams teki Broad­way-debyyttinsä vuonna 2011 surrealistisessa draamakomediassa Bengal Tiger at the Baghdad Zoo. Aiemmin Williams oli näytellyt Huomenna hän tulee -näytelmän Off Broadway -tuotannossa. Elokuviin hän palasi vuonna 2013, jolloin hän näytteli elo­kuvissa Yhdet häät ja kolme anoppia ja The Butler. Jälkimmäisessä hänen rooli­hahmonsa oli presidentti Dwight D. Eisenhower.
Williamsin paluu televisioon vuonna 2013 jäi vain yhden tuotanto­kauden mittaiseksi, sillä Luovat hullut lakkautettiin vain yhden kauden jälkeen. Vuonna 2014 Williams ehti näytellä vielä elo­kuvissa The Angriest Man in Brooklyn (2014) ja Boulevard (2014). Williamsin viimeiseksi elo­kuvaksi jäi Night at the Museum – Haudan salaisuus, joka saatiin kuvattua kolme kuukautta ennen hänen kuolemaansa.
Williams palkittiin parhaan mies­sivu­osan Oscarilla roolistaan elo­kuvassa Will Hunting. Hänet palkittiin uransa aikana myös kahdella Emmyllä, kuudella Golden Globella, kahdella SAG-palkinnolla sekä viidellä Grammyllä.
Yksityiselämä

Williams kärsi 1970- ja 1980-luvuilla päihde­riippuuvuudesta. Hän alkoi käyttää huumeita ja alkoholia sarjan Ystäväni avaruudesta kuvausten aikana. Williamsin yksityis­elämää jaksottivat 1970-luvulla kokaiinin ja alkoholin käyttö. Hän pääsi eroon päihteistä vuonna 1982, kun hänen ensimmäinen vaimonsa Valerie Velardi odotti lasta ja hän oli kuullut John Belushin kuolemasta.
Robin Williams oli naimisissa kolmesti. Hänen liittonsa Valeria Velardin kanssa päättyi eroon vuonna 1988. Williams oli pettänyt vaimoaan useiden naisten kanssa. Williams meni vuonna 1989 naimisiin poikansa lasten­hoitajan Marsha Garcesin kanssa. Heidän liittonsa päättyi vuonna 2008. Vuonna 2011 Williams nai Susan Schneiderin. Hänellä oli ensimmäisestä avio­liitostaan yksi lapsi ja toisesta kaksi lasta. Hänen tyttärensä Zelda Williams on myös elo­kuva-alalla.
Williamsin työ­tahti hiipui 2000-luvulla terveys­ongelmien ja riippuvuuksien uusiutumisen takia. Hän oli hetken myös katkaisu­hoidossa. Hän joutui maalis­kuussa 2009 keskeyttämään komedia­kiertueensa sydän­ongelmien takia. Hänelle tehtiin sen jälkeen aorttaläppäleikkaus.
Williams teki itse­murhan 63-vuotiaana kotonaan Kaliforniassa 11. elo­kuuta 2014. Ennen kuolemaansa Williams oli kärsinyt pitkään vakavasta masennuksesta, ahdistuksesta, muisti­häiriöistä, unettomuudesta ja näkö­harhoista. Hänellä oli toukokuussa 2014 diagnosoitu alkava Parkinsonin tauti, mutta ruumiin­avauksessa oireiden syyksi kuitenkin paljastui Lewyn kappale -tauti. Sairaus aiheuttaa muun muassa mielen­tilan vaihtelua, hallusinaatioita ja liike­vaikeuksia. Williamsin viimeisen elo­kuvan ohjaaja Shawn Levy kertoi myöhemmin, että Williams kärsi pahoin elo­kuvan kuvauksissa. Williams unohteli vuoro­sanojansa eikä löytänyt sopivia sanoja tilanteeseen.
Valikoitu filmografia

Ystäväni avaruudesta (1978–1982)
Hyvää huomenta, Vietnam (1987)
Kuolleiden runoilijoiden seura (1989)
Hook – Kapteeni Koukku (1991)
Mrs. Doubtfire – Isä sisäkkönä (1993)
Aladdin (1992)
Jumanji (1995)
Will Hunting (1997)
Flubber (1997)
One Hour Photo (2002)
Happy Feet (2006)
Night at the Museum – yö museossa (2006)
Night at the Museum 2 (2009)
Night at the Museum – Haudan salaisuus (2014)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive) (englanniksi)
Voice Chasers (Arkistoitu – Internet Archive)
TV.com (Arkistoitu – Internet Archive)
Robin Williams ja homouden käsittämätön pelko • Lentävä Robin Williams irvaili normeille Yle Elävä arkisto
Robin Williamsin muistokirjoitus Helsingin Sanomissa
Ewan McGregor

| Ewan McGregor |
| --- | --- |
 Ewan McGregor vuonna 2012
Henkilötiedot
Syntynyt: 31. maaliskuuta 1971 (ikä 53) Perthshire, Skotlanti
Ammatti:  näyttelijä
Puoliso:  Eve Mavrakis  (vih. 1995; as.ero 2017)
Näyttelijä
Aktiivisena:  1993–
Merkittävät roolit:  Trainspotting Star Wars: Episodi II – Kloonien hyökkäys Big Fish Star Wars: Episodi III – Sithin kosto
Palkinnot
 BAFTA Scotland (1997, 2004)  Empire Award (1996, 1997, 1998, 2002, 2004)  European Film Award (2001, 2010) MTV Movie Award (2002) 
Aiheesta muualla
IMDb 
Elonet
Ewan Gordon McGregor (s. 31. maaliskuuta 1971 Crieff, Perthshire) on skotlantilainen näyttelijä.